પંચકૂલામાં આજે સીબીઆઇની વિશેષ કોર્ટમાં ડેરા સચ્ચા સૌદાના પ્રમુખ રામ રહીમ સિંહ વિરુદ્ધ ચાલી રહેલા ખૂનના કેસમાં જજ પોતાનો ચુકાદો આપશે. નોંધનીય છે કે આજે રામ રહીમ વિરુદ્ધ 2 હત્યાઓ મામલે સુનવણી થશે. આ માટે પોલીસે પહેલાથી જ ચાંપતો બંદોવસ્ત કર્યો છે. આજે જે હત્યાના કેસનો ચુકાદા આવવાનો છે તેમાંથી એક હત્યા તે જ પત્રકાર રામ ચંદ્ર છત્રપતિની થઇ છે જેણે બાબાની આ બળાત્કારની પોલ ખોલી હતી. અન્ય હત્યાનો કેસ 2002માં કરવામાં આવી હતી. હરિયાણાના ઉચ્ચ ન્યાયાલયે આ મામલે 2003માં સીબીઆઇની વિશેષ તપાસની માંગણી કરી હતી. અને 2007માં સીબીઆઇએ આ કેસમાં આરોપો દાખલ કર્યા હતા.